text: Tað er eingin loyna at tíðin í dag er knøpp. Næstan øll hava í dag 8 til 16 arbeiði, og skulu eftir arbeiði helst hava tíð til at avheinta børn, keypa inn, gera nátturða, rudda, vera um børnini, venja, leggja børn, rudda aftur og eisini liggja við beinunum hægst. Tað er eingin loyna at tíðin hjá teimum flestu er knøpp, og av tí sama er ikki pláss til alt á listanum, ið burdi verið gjørt. ístaðni taka vit ofta tað løttu loysnina til nátturða og skippa venjingina, tí tað kann ein jú altíð gera!
text: #000001
text: Tað er júst hetta, ið hevur fingið meg at hugsa um heilsu á arbeiðsplássinum. Hví ikki seta sjóneykuna á heilsuna samstundis sum tú ert til arbeiðis?
text: #000002
text: Heilsufremjan á arbeiðsplássinum hevur tey seinastu árini vundi meira og meira uppá seg í okkara grannalondum. Tað er nokk eingin loyna at allar fyritøkur uppá ein ella annan hátt ynskja at starvsfólk teirra hava góða heilsu og trívast væl.
text: #000003
text: Tá tað ikki er nakað krav um at arbeiða við heilsu á arbeiðsplássinum, hví skal arbeiðsplássi so brúka orku og pengar uppá tað?
text: #000004
text: Her er mítt boð uppá hví arbeiðspláss eiga at hugsa meira um heilsufremjan sum starvsfólkarøkt. Tí heilsufremjan á arbeiðsplássinum gagnar øllum, bæði arbeiðsplássinum, starvsfólkunum og sanniliga samfelagnum.
text: #000005
text: Fyri arbeiðsplássið merkir betri heilsa hjá starvsfólkunum fyrst og fremst glaðari starvsfólk, ið trívast betur. Tað at seta inn við heilsufremjandi átøkum á arbeiðsplássinum er eisini við til at minkað um sjúkradagar.
text: #000006
text: Tað at gerast meira tilvitað/ur um heilsu, at eta eitt sindur sunnari, røra seg meira, hava innanhýsis kappingar í fyritøkuni, felags venjingar, fyrilestrar o.a viðv. heilsu er við til at betra um nøgdsemi hjá starvsfólki, og av tí sama minnið útskifting á arbeiðsplássinum. Størri nøgdsemi gevur størri arbeiðsgleði, arbeiðsorku, effektivitet, áhugað, samanhald og eisini trivnað á arbeiðsplássinum.
text: #000007
text: Kanningar vísa eisini at líkindini fyri at tú nært tínum málum eru munandi størri um tú gert tað saman við øðrum! Tí kann heilsa á arbeiðsplássinum, fyri summi, vera við til at viðkomandi klárar at broyta vanar og halda tað yvir longri tíð, í mun til at fara til verka sjálv/ur. Fyri tann einstaka á arbeiðsplássinum kann heilsufremjan á arbeiðsplássinum vera við til at geva møguleika fyri einum nýggjum betraðum lívsstíli, har viðkomandi merkir meira vælveru í gerandidegnum, og samstundis minkar um vandan fyri at fáa lívsháttarsjúkur so sum diabetes, hjarta- og aðrasjúkur osfr., hetta er alt við til at betra um lívsgleðina.
text: #000008
text: Fyri samfelagið er vinningurin við at arbeiðspláss arbeiða við heilsu á arbeiðsplássinum minni útreiðslur á heilsuøkinum. Gerast vit øll eitt sindur meira tilvitað um týdningin av góðari heilsu, og seta inn, eru líkindini fyri at sjúkradagar, skaðar og tilburðir av stress minkað.
text: #000009
text: Tað vísir seg at liva vit heilsugott trívast vit betur! So hví ikki saman gera smáar broytingar, sum halda í longdini saman við starvsfólkunum á arbeiðsplássinum, og saman trívast betur?
text: #000010
text: Lesur tú við og ert áhugað/ur í at arbeiða við heilsu á arbeiðsplássinum, so lat okkum taka eitt óbindandi prát! Hygg inn undir tænastur og les meira um heilsu á arbeiðsplássinum. Eg vil fegin hjálpa tær/tykkum 🙂 Heilsan Sølvá
text: #000011
text: So er fyrsta viðmæli um mítt nýggja konsept VENJARA Í LUMMANUM her. Hetta sigur sjómaðurin um Venjara í lummanum: “Venjara í Lumman...
text: #000013
text: Eldri: Góð heilsa alt lívið!
text: #000015
text: Altjóða heilsustovnurin WHO allýsir eina góða heilsu sum kropslig-, sálarlig- og samfelagsvælvera, tað at hava eina góða heilsu merkir ikki bert frávera...
text: #000016
text: Svøvnur er umráðandi um tú ynskir at lætnað!
text: #000018
text: Vit kenna nokk øll til týdningin av at fáa ein góðan náttarsvøvn. At føla seg úthvíldan og upplagdan til dagin, ímun til...
text: #000019
text: Read More Svøvnur er umráðandi um tú ynskir at lætnað!Continue
text: #000020
text: Read More Soleiðis lætnar tú ikki!Continue
text: #000021
text: At koma í gongd við venjing
text: #000022
text: Tað er eingin ivi í, at venjing, ella tað at røra seg, er gott! Men, ja tað er eitt men. Ofta fara...
text: #000023
text: Tað er kanska ein spurningur vit oftari skuldi spurt okkum sjálvi. Uttan vit hugsa um tað tosa vit um at vit “burdu”...
text: #000025
text: Leave a Reply Cancel reply
text: #000027
text: Your email address will not be published. Required fields are marked *
text: #000028
text: Save my name, email, and website in this browser for the next time I comment.
text: #000029
text: Or link to existing content
text: #000030